 Esta 9  Nọnwa iri na abụọ, ya bụ, ọnwa Eda, nabalị iri na atọ ya, mgbe oge ruru ka e mezuo okwu eze na iwu ya, nụbọchị ndị iro ndị Juu nọ na-echere ka ha merie ha, ihe tụgharịrị, ndị Juu wee merie ndị kpọrọ ha asị.Ndị Juu zukọrọ nobodo ha dị iche iche nógbè niile Eze Ahazuirọs na-achị iji bie ndị ahụ niile chọrọ ime ha ihe ọjọọ aka, ọ dịghịkwa otu onye guzoliri nihu ha, nihi na ụjọ ha jidere mmadụ niile.Ndị isi nke ógbè niile na ndị setrap na ndị gọvanọ na ndị na-arụrụ eze ọrụ nọ na-enyere ndị Juu aka, nihi na ụjọ Mọdekaị ji ha.Nihi na Mọdekaị bụ nnukwu mmadụ nụlọ eze, ude ya gazukwara ógbè niile, nihi na nwoke ahụ bụ Mọdekaị nọ na-adịwanye ukwuu.Ndị Juu wee jiri mma agha sụọ ndị iro ha niile akwụ, gbuo ha, bibiekwa ha, ha wee mee ndị kpọrọ ha asị otú o si masị ha.Ndị Juu gbukwara ndị mmadụ na Shushan bụ obí eze, ha gburu narị ndị ikom ise.Ha gbukwara Pashandeta na Dalfọn na Aspetana Poreta na Adelaya na Aridetana Pamashta na Arisaị na Aridaị na Vaịzeta,bụ ụmụ iri Heman nwa Hamedeta, bụ onye nọ na-ebuso ndị Juu iro; ma ha emetụghị ngwongwo ha aka.Nụbọchị ahụ eze nụrụ ọnụ ọgụgụ nke ndị e gburu na Shushan bụ obí eze.Eze wee gwa Esta nwunye ya, sị: Ndị Juu egbuwo ndị mmadụ na Shushan bụ obí eze, ha egbuwokwa narị ndị ikom ise tinyere ụmụ iri Heman. Gịnị ka ha mere nógbè ndị ọzọ eze na-achị? Gịnịkwa ka ị na-arịọ? Ka e nye gị ya. Gịnịkwa ka ị chọkwuru ka e meere gị? Ka e meere gị ya.Esta wee sị: Ọ bụrụ na ọ dị eze mma, nyekwuo ndị Juu nọ na Shushan ikike ka ha mekwuo echi ihe iwu kwuru ka e mee taa; ka a kwụwa ụmụ iri Heman nelu osisi.Eze wee kwuo ka e mee otú ahụ. E wee nye iwu na Shushan, e wee kwụwa ụmụ Heman nelu osisi.Ndị Juu bi na Shushan wee zukọta nabalị nke iri na anọ nke ọnwa Eda, ha wee gbuo narị ndị ikom atọ na Shushan; ma ha emetụghị ngwongwo ha aka.Ma ndị Juu ndị ọzọ bi nógbè dị iche iche eze na-achị gbakọrọ, ha wee zọọ mkpụrụ obi ha, ha bọkwaara onwe ha ọbọ nahụ ndị iro ha, gbuokwa puku mmadụ iri asaa na ise netiti ndị kpọrọ ha asị; ma ha emetụghị ngwongwo ha aka,nabalị iri na atọ nọnwa Eda; e nwekwara ezumike nabalị iri na anọ ya, meekwa ka ọ bụrụ ụbọchị oriri na ụbọchị ịṅụrị ọṅụ.Ma ndị Juu bi na Shushan gbakọrọ nabalị iri na atọ ya nakwa nabalị iri na anọ ya, e nwekwara ezumike nabalị iri na ise ya, e mekwara ya ka ọ bụrụ ụbọchị oriri na ụbọchị ịṅụrị ọṅụ.Ọ bụ ya mere ndị Juu bi nime ime obodo, ndị bi nógbè ndị dịpụrụ adịpụ, ji na-eme ka abalị iri na anọ nọnwa Eda bụrụ ụbọchị ịṅụrị ọṅụ na nke iri oriri na ụbọchị ikpori ndụ na inyerịta ihe.Mọdekaị wee dee ihe ndị a nakwụkwọ ma zigara ha ndị Juu niile nọ nógbè niile Eze Ahazuirọs na-achị, ógbè ndị dị nso na ndị dị anya,iji nye ha iwu ka ha na-echeta abalị iri na anọ nọnwa Eda na abalị iri na ise ya nafọ ọ bụla,ya bụ, ụbọchị ndị ahụ ndị Juu zuuru ndị iro ha ike na ọnwa e mere ka mwute ha na-enwe ghọọ ọṅụ, meekwa ka uju ha na-eru ghọọ ụbọchị ikpori ndụ, ka ha na-echeta ha dị ka ụbọchị iri oriri na ịṅụrị ọṅụ na inyerịta ihe na inye ndị ogbenye onyinye.Ndị Juu nabatara ihe ha maliteworo ime na ihe Mọdekaị degaara ha.Nihi na Heman nwa Hamedeta, onye agbụrụ Egag, bụ onye na-ebuso ndị Juu niile iro, akpawo nkata megide ndị Juu ibibi ha, o mewokwa ka e fee Pua, ya bụ, Nza, iji tinye ọgba aghara netiti ha ma bibie ha.Ma mgbe Esta batara nihu eze, o ji ihe ahụ e dere ede naka wee sị: Ka nkata ọjọọ a ọ kpaworo megide ndị Juu kpudo ya; ha wee kwụwa ya na ụmụ ya nelu osisi.Ọ bụ ya mere ha ji kpọọ ụbọchị ndị a Purim, site nokwu bụ Pua. Ọ bụ ya mere, dị ka ihe niile e kwuru nakwụkwọ ozi a si dị, tinyere ihe ha ji anya ha hụ nihe a nakwa ihe dakwasịrị ha,ndị Juu kwetara ma nye onwe ha na ụmụ ha nakwa ndị niile sonyeere ha iwu, na ibu ọrụ nke ịdị na-echeta ụbọchị abụọ ndị a agaghị akwụsị akwụsị, dị ka ihe e dere banyere ha si dị nakwa dị ka oge a kara aka na a ga na-eme ha kwa afọ si dị.A ga na-echetakwa ụbọchị ndị a ma na-eme ememme ha nọgbọ ọ bụla, nezinụlọ ọ bụla, nógbè ọ bụla nakwa nobodo ọ bụla, ụbọchị Purim ndị a agaghị akwụsị akwụsị netiti ndị Juu, ememme ncheta ha agaghịkwa akwụsị akwụsị netiti ụmụ ha.Esta nwunye eze, nwa Abihel, na Mọdekaị onye Juu wee jiri okwu ndị dị ike dee akwụkwọ ozi iji kwado akwụkwọ ozi nke abụọ a banyere Purim.O wee zigara ndị Juu niile nọ nógbè dị otu narị na iri abụọ na asaa, bụ ebe Ahazuirọs na-achị, akwụkwọ ozi nke e dere okwu udo na eziokwu na ya,iji kwado ụbọchị ndị a nke Purim noge a kara aka a ga na-eme ha, dị nnọọ ka Mọdekaị onye Juu na Esta nwunye eze nyere ha iwu ime, nakwa dị ka ha nyere mkpụrụ obi ha nakwa ụmụ ha iwu ime, bụ okwu banyere ibu ọnụ na mkpu ha tiri maka enyemaka.Ihe Esta kwuru mere ka ihe banyere Purim guzosie ike, e dekwara ya nakwụkwọ. 